Document ID: 31982L0319

Id-Direttiva tal-Kummissjoni
tat-2 ta’ April 1982
li tadatta għall-progress tekniku d-Direttiva tal-Kunsill 77/541/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurtà u s-sistemi ta’ trażżin ta’ vetturi bil-mutur
(82/319/KEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif emendata l-aħħar bid-Direttiva 80/1267/KEE [2], u b’mod partikolari l-Artikolu 11 tagħha,
Wara li kunsidrat id-Direttiva tal-Kunsill 77/541/KEE tat-28 ta’ Gunju 1977 dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurta’ u s-sistemi ta’ trażżin ta’ vetturi bil-mutur [3], kif emendata l-aħħar bid-Direttiva 81/576/KEE [4], u b’mod partikolari l-Artikolu 10 tagħha,
Billi, fl-interess tas-sigurtà fit-triq, il-Kunsill, bid-Direttiva 81/576/KEE, estenda l-kamp ta’ applikazzjoni tad-Direttiva 77/541/KEE, li sa dak i¿-¿mien kien limitat għall-vetturi tal-Kategorija M1 kif definit fl-Anness I tad-Direttiva 70/156/KEE, biex ikopri l-klassijiet kollha ta’ vetturi bil-mutur; billi din l-estensjoni tal-kamp ta’ applikazzjoni kienet saret possibbli bil-progress tekniku li kien inkiseb sadanittant; billi l-implimentazzjoni ta’ din il-mi¿ura ser, madankollu, tinneċessita l-allinjament tal-mal-ħtiġiet u t-testijiet speċifikati fid-Direttiva mal-kamp ta’ applikazzjoni mwessa’; billi l-esperjenza miksuba bl-applikazzjoni tad-Direttiva ¿velat il-b¿onn li ċerti dispo¿izzjonijiet jiġu allinjati aktar mal-ħtiġiet attwali tat-testijiet;
Billi, d-dispożizzjonijiet ta’ din id-Direttiva huma skond l-opinjoni tal-Kumitat dwar l-Adattament għall-Progress Tekniku tad-Direttivi dwarit-tneħħija ta’ l-ostakoli tekniċi għall-kummerċ ta’ vetturi bil-mutur,
ADOTTAT DIN ID-DIRETTIVA:
L-Artikolu 1
L-Annessi I, II, III, VI, VII, VIII, IX, X u XIV tad-Direttiva 77/541/KEE huma hawnhekk emendati skond l-Anness ta’ din id-Direttiva.
L-Artikolu 2
1. B’effett mill-1 ta’ Ottubru 1982 l-ebda Stat Membru ma jista’
(a) għal raġunijiet relatati maċ-ċinturini tas-sigurtà u s-sistemi ta’ traż¿in:
- jirrifjuta li jagħti approvazzjoni tat-tip tal-KEE, li joħroġ iċ-ċertifikat imsemmi fl-aħħar inċi¿ ta’ l-Artikolu 10(1) tad-Direttiva 70/156/KEE jew jagħti approvazzjoni tat-tip nazzjonali, fir-rigward ta’ tip ta’ vettura bil-mutur tal-kategorija M1, jew
- jipprojbixxi d-dħul fis-servizz ta’ vetturi tal-kategorija M1,
jekk iċ-ċinturini tas-sigurtà u s-sistemi ta’ traż¿in ta’ dan it-tip ta’ vettura jew ta’ dawn il- vetturi jikkonformaw mal-ħtiġiet tad-Direttiva 77/541/KEE, kif emendata b’din id-Direttiva;
(b) - jirrifjuta li jagħti approvazzjoni tat-tip tal-KEE ta’ komponent fir-rigward ta’ tip ta’ ċinturin tas-sigurtà jew ta’ sistema ta’ traż¿in intenzjonata biex tiġi installata fuq vettura tal-kategorija M1 li tikkonforma mal-ħtiġiet tad-Direttiva 77/541/KEE, kif emendata b’din id-Direttiva,
- jipprojbixxi t-tqegħid fis-suq ta’ dawn iċ-ċinturini tas-sigurtà u s-sistemi ta’ traż¿in li għandhom il-marki ta’ l-approvazzjoni tat-tip tal-KEE ta’ komponent stipulati f’din id-Direttiva.
2. B’effett mill-1 ta’ Ottubru 1983 l-Istati Membri:
(a) - m’għandhomx aktar joħorġu ċ-ċertifikat imsemmi fl-aħħar inċi¿ ta’ l-Artikolu 10(1) tad-Direttiva 70/156/KEE fir-rigward tat-tip ta’ vettura bil-mutur tal-kategorija M1, jew
- jistgħu jirrifjutaw approvazzjoni tat-tip nazzjonali fir-rigward ta’ tip ta’ vettura bil-mutur tal-kategorija M1,
li fihaiċ-ċinturini tas-sigurtà u s-sistema ta’ traż¿in ma jikkonformawx mal-ħtiġiet tad- Direttiva 77/541/KEE, kif emendata b’din id-Direttiva;
(b) jistgħu jirrifjutaw li jagħtu approvazzjoni tat-tip tal-KEE ta’ komponent fir-rigward ta’ tip ta’ ċinturini tas-sigurtà jew ta’ sistema ta’ traż¿in intenzjonata biex tiġi stallata fuq vettura tal-kategorija M1 li ma jikkonformawx mal-ħtiġiet tad-Direttiva 77/541/KEE, kif emendata b’din id-Direttiva.
3. B’effett mill-1 ta’ Ottubru 1990, l-Istati Membri:
- jistgħu jipprojbixxu d-dħul fis-servizz inizjali ta’ vetturi bil-mutur tal-kategorija M1 li ċ-ċinturini tas-sigurtà u s-sistemi ta’ trażżin tagħhom ma jikkonformawx mal-ħtiġiet tad-Direttiva 77/541/KEE, kif emendata b’din id-Direttiva,
- jistgħu jipprojbixxu t-tqegħid fis-suq ta’ ċinturini tas-sigurtà u ta’ sistemi ta’ trażżin intenzjonati biex jiġu stallati fuq vettura tal-kategorija M1 u li m’ għandhomx il-marki ta’ l-approvazzjoni tat-tip tal-KEE ta’ komponent stipulati f’din id-Direttiva.
L-Artikolu 3
B’effett mill-1 ta’ Ottubru 1982 l-ebda Stat Membru ma jista’:
(a) għal raġunijiet relatati maċ-ċinturini tas-sigurtà u s-sistemi ta’ traż¿in:
- jirrifjuta li jagħti approvazzjoni tat-tip tal-KEE, li joħroġ iċ-ċertifikat imsemmi fl-aħħar inċi¿ ta’ l-Artikolu 10(1) tad-Direttiva 70/156/KEE jew li jagħti approvazzjoni tat-tip nazzjonali, fir-rigward ta’ tip ta’ vettura bil-mutur f’kategorija li mhix M1, jew
- jipprojbixxi d-dħul fis-servizz ta’ vetturi ta’ dawn il-kategoriji,
jekk iċ-ċinturini tas-sigurtà u s-sistemi ta’ traż¿in ta’ dan it-tip ta’ vettura jew ta’ dawn il-vetturi jikkonformaw mal-ħtiġiet tad-Direttiva 77/541/KEE, kif emendata b’din id-Direttiva;
(b) - jirrifjuta li jagħti approvazzjoni tat-tip tal-KEE ta’ komponent fir-rigward ta’ tip ta’ ċinturin tas-sigurtà jew ta’ sistema ta’ traż¿in intenzjonat biex jiġi installat fuq vetturi ta’ kategoriji li mhumiex M1 li jikkonfoma mal-ħtiġiet tad-Direttiva 77/541/KEE, kif emendata b’din id-Direttiva,
- jipprojbixxi t-tqiegħid fis-suq ta’ ċinturini tas-sigurta u ta’ sistemi ta’ tra¿¿in intenzjonati għall-istallazzjoni f’vetturi ta’ dawn il-kategoriji li għandhom il-marki ta’ l-approvazzjoni tat-tip tal-KEE ta’ komponent stipulati f’din id-Direttiva.
L-Artikolu 4
L-Istati Membri għandhom idaħħlu fis-seħħ il-liġijiet, ir-regolamenti u d-dispo¿izzjonijiet amministrattivi neċessarji sabiex ikunu konformi ma’ din id-Direttiva mhux aktar tard mit-30 ta’ Settembru 1982. Huma għandhom jinfurmaw b’dan lill-Kummissjoni minnufih.
L-Artikolu 5
Din id-Direttiva hija indirizzata lill-Istati Membri.
Magħmula Brussel, fit-2 ta’ April 1982.

Labels: 8
3
15
18